《美董县丞孝行》
明代·郑真

此心纯孝古来同，禄养其如拱木风。哭笋簇寒惊土迸，求鱼衣解讶冰融。

羹墙恍若神灵见，泉隧多应祀享通。老我儒林当作传，史才愧不似诸公。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。